ארופ (חברה)

קבוצת ארופ (באנגלית: Arup Group) היא חברת הנדסה רב-לאומית בריטית שבסיסה בלונדון. החברה מספקת שירותי הנדסה, אדריכלות, תכנון וייעוץ בכל היבט של הסביבה הבנויה, היא מעניקה שירותים ב-134 תחומים ותתי תחומים. ארופ מעסיקה כ-17,000 עובדים בלמעלה מ-90 משרדים ב-35 מדינות, והשתתפה בפרויקטים בלמעלה מ-160 מדינות.

ארופ הוקמה בשנת 1946 על ידי המהנדס אובה ארופ. באמצעות מעורבותה בפרויקטים בעלי פרופיל גבוה כמו בית האופרה של סידני, שם נעשה היישום הראשון של חישובי מחשב לפרויקט הנדסי, היא התפרסמה כמומחית בביצוע פרויקטים מורכבים ומאתגרים. בשנת 1970, פרש ארופ מניהול החברה, תוך שהוא קובע את העקרונות שהמשיכו להנחות את פעילותה.

הבעלות על קבוצת ארופ בנויה כנאמנות שהנהנים ממנה הם עובדיה, בעבר ובהווה, המקבלים מדי שנה נתח מהרווח התפעולי שלה.

 היסטוריה 
החברה נוסדה בלונדון בשנת 1946. אובה ארופ ביסס את עצמו בשנות ה-30 כמומחה לבטון מזוין, והתפרסם בזכות פרויקטים כמו בריכת הפינגווינים בגן החיות של לונדון . לדברי הסופר האדריכלי איאן וולנר, החזון של ארופ בעת הקמת החברה נבע מחוויותיו בזמן המלחמה ופילוסופיה פרוגרסיבית והמודרניזם המוקדם, הוא שאף שהחברה תהיה כוח לשלום ושיפור חברתי בעולם שלאחר המלחמה. לשם כך, היא תעסיק אנשי מקצוע ממגוון דיסציפלינות שיוכלו לעבוד יחד כדי לייצר פרויקטים באיכות גבוהה יותר ממה שניתן להשיג בעבודה לחוד.

פרויקטים בולטים שנבנו במהלך חייו של ארופ, הם מרכז ז'ורז' פומפידו יחד עם רנצו פיאנו וריצ'רד רוג'רס, והבניין הראשי של HSBC עם נורמן פוסטר.

בשנת 1970, 24 שנים לאחר הקמת החברה, בחר ארופ לפרוש מהובלה פעילה של החברה. באותה תקופה, המשרד (אז Ove Arup & Partners) היה מורכב מיחידות עצמאיות הפרוסות על פני הגלובוס. ב-9 ביולי לפני עזיבתו נשא ארופ נאום בוינצ'סטר לכל שותפיו מהמשרדים השונים. הנאום קבע את מטרות המשרד וזיהה את העקרונות שבאמצעותם ניתן להשיגם. אלה כללו איכות עבודה, ארכיטקטורה מוחלטת, ארגון אנושי, התנהלות ישרה ומכובדת, תועלת חברתית ושגשוג סביר של חבריה.
 פרויקטים בולטים 
רשימה חלקית של פרויקטים בולטים ומורכבים בהם חברת ארופ העניקה ליווי הנדסי.
ממוזער|150x150 פיקסלים|מלאך הצפון
ממוזער|150x150 פיקסלים|קתדרלת קובנטרי, ברקע נראה הבניין החדש של ארוף.

 ישראל 

 בניין הספרייה הלאומית, 2024, עם הרצוג ודה מרון ומן שנער אדריכלים
 מרכז יצחק רבין עם משה ספדיה
 נמל התעופה בן-גוריון

 אפריקה 

 נמל התעופה הבין-לאומי או.אר. טמבו, דרום אפריקה, 2010

 צפון אמריקה 

 אפל פארק, קופרטינו, ארצות הברית
 קתדרלת גבירתנו של המלאכים, לוס אנג'לס, 2002, עם האדריכל רפאל מונאו
 מוזיאון דה יאנג, סן פרנסיסקו, 2005, עם האדריכלים הרצוג ודה מרון
 האקדמיה למדעים של קליפורניה, סן פרנסיסקו, 2008, עם רנצו פיאנו
 גשר טאפן זי ניו יורק, נהר ההדסון, ניו יורק, 2009
 היי רולר, לאס וגאס, 2014
 אגם מיד, נבאדה
 Little Island, ניו יורק

 אסיה 
ממוזער|155x155 פיקסלים|מטה הטלוויזיה המרכזית של סין ברובע העסקים המרכזי של בייג'ינג
ממוזער|150x150 פיקסלים|מרינה ביי סנדס

 מרכז הממלכה, ריאד
 הבניין הראשי של HSBC, הונג קונג, 1985, עם נורמן פוסטר
 נמל התעופה הבין-לאומי של קנסאי, 1994 עם רנצו פיאנו
 מרכז הפיננסים הבינלאומי (הונג קונג), 2003, סזאר פלי
 מרכז ענפי ספורט המים הלאומי בייג'ינג, 2008
 האצטדיון הלאומי בייג'ינג, 2008, עם הרצוג ודה מרון
 מטה הטלוויזיה המרכזית של סין, 2008, עם רם קולהאוס
 סינגפור פלייר, 2008
 מגדל קנטון, 2010
 קינג פאוור מהאנהון, בנגקוק, 2016 עם אולה שירן
 מרינה ביי סנדס, סינגפור, 2010 עם משה ספדיה
 אצטדיון עיר הספורט המלך עבדאללה, ג'דה, 2014
 נמל התעופה הבין-לאומי טאויואן
 מרדקה 118
 ראפלס סיטי צ'ונגצ'ינג, עם משה ספדיה

 אוסטרליה 
ממוזער|150x150 פיקסלים|בית האופרה של סידני
ממוזער|150x150 פיקסלים|גשר קורילפה, ריזבן

 בית האופרה של סידני, 1973, עם ירן אוטזון
 הגלריה הלאומית של ויקטוריה, מלבורן, 2003
 אצטדיון הקריקט של מלבורן, 2005

 אירופה 
ממוזער|150x150 פיקסלים|גשר המילניום לונדון

 קתדרלת קובנטרי
 מרכז ז'ורז' פומפידו
 מרכז האמנויות ברביקן
 מלאך הצפון
 לונדון איי
 גשר המילניום (לונדון)
 גשר ארסונד
 מרכז סוני
 כיכר קנדה 8
 אצטדיון סיטי אוף מנצ'סטר
 הגרקין
 אליאנץ ארנה
 מסילה מהירה 1
 דונבאס ארנה
 מרכז ספורט המים (לונדון)
 מגדל השארד
 נואו מסטאייה
 מרכז לאחטה
 קאסה דה מוזיקה, פורטו

ממוזער|150x150 פיקסלים|קאסה דה מוזיקה

 קישורים חיצוניים 



 הערות שוליים 

קטגוריה:חברות בריטיות
קטגוריה:מהנדסים בריטים